Pamela kertoo ihmettelevänsä postinjakajan ponnekasta toimintaa, sillä tappi oli todella tiukassa jumissa.

Postinjakaja oli käyttänyt melkoista voimaa, että oli saanut tapin jumiin luukkuun. Lukijan kuva

Torstaiaamuna Pamela havahtui eteisestä kuuluvaan hirvittävään ryskytysääneen.

– Ajattelin, että postimies yrittää laittaa pakettia luukusta, mutta että se ei mahdu siitä. Sitten se kuului pudottavan pari kirjettä, mutta sitten ryskytys jatkui taas, Pamela kertoo.

Kun Pamela lähti käyttämään koiraansa aamulenkillä, selvisi rynkytyksen syy: postiluukku ammotti rappukäytävän puolella auki, kun siitä sullottu paketti ei ollut mahtunut sisään.

– Se oli jäänyt siihen todella tiukasti jumiin. Kun yritin repiä sitä irti, lähtivät kaikki pakkauskääreetkin. Sieltä paljastui sitten timanttipäinen anustappi, Pamela sanoo.

Tapin pään on tarkoitus estää sen luiskahtaminen ihmisen syvyyksiin, mutta postiluukkuun jumahtamista se ei estänyt. Lukijan kuva

Anustapin jumitilan ratkaisemisesta tuli jokseenkin mittava operaatio. Pamelan mies tuli apuun meisseleineen.

– Mies yritti sitä ensin repiä ja väännellä, mutta lopulta meni ja ruuvasi koko luukun irti. Kysyin kyllä mieheltä, että olisiko pitänyt laittaa jotain liukuvoidetta niin olisi irronnut paremmin, mutta kävihän se näinkin, Pamela nauraa.

– Kyllä mies oli niin tomerana, että pois se on sieltä saatava! Onneksi ei tullut naapureita rapussa vastaan.

Tämä pakkauksineen oli survottu luukkuun väkisin. Lukijan kuva

Lelu ehti olla jumissa postiluukussa useita tunteja. Pamela kertoo, ettei ainakaan toistaiseksi ole reklamoinut anustapin toimitustavasta Postille, mutta harkitsee sitä.

– Luulisi, että jos postinjakaja huomaa, ettei paketti mahdu, se menisi Postille ja minä hakisin sen sitten sieltä. Kyllä en tiedä, miksi postinjakaja sen yritti väkisin laittaa, Pamela sanoo.